[{"text_idx": "#000002", "text": "Elikagien sergurtasunari buruzko albisteen oihartzuna prentsan"}, {"text_idx": "#000003", "text": "2013an hedabideek elikagaien segurtasunari buruzko bi gai nabarmenen berri eman zuten: zaldi-haragiaren krisia eta Nafarroako ospitale publikoetako elikagaietan aurkitutako E. Coli bakterioaren arrastoena. Lehen kasuan, banaketa-kate bateko hanburgesetan EBko behi-haragiak behar zuenean, zaldi-haragiaren trazak antzematerakoan sortu zen. Bigarren kasuan, Nafarroako ospitale publikoetako elikagaietan gorozkien hondakinak izan zitezkeenak aurkitu ondoren sortu zen. Hedabideek gertakizun biak \u201celikagaien arriskua\u201d, \u201celikagaien segurtasuna\u201d edota \u201celikagaien industria\u201d gaiekin lotu zituzten."}, {"text_idx": "#000004", "text": "Egun, elikagaien segurtasunari buruzko gaien iturri nagusiak dira komunikabideak. Gizarteak honen bidez jasotzen duen informazioarekin lantzen du gehien bat elikagaien segurtasunari buruzko pertzepzioa. Eta nola lantzen dute elikagaien segurtasuna hedabideek? Galdera honi erantzuteko, Nekazaritzako Elikagaien Segurtasunerako Euskal Fundazioak, Elikak, eta UPV/EHUko Komunikabide Idatzien Diseinuei eta Edukiei buruzko Ikerketa Taldeak, Mediaikerrek, EAEko prentsan elikagaien segurtasunaren tratamendua nola lantzen den aztertu dute."}, {"text_idx": "#000005", "text": "Egun, hedabideak dira elikagaien segurtasunari buruzko informazio-iturri nagusiak."}, {"text_idx": "#000007", "text": "Guztira elikagaien segurtasunari buruzko 1.803 albiste argitaratu ziren 2013an, aztertutako bederatzi egunkarietan. Hau da, batez beste hileroko 150,2 berri eta eguneko 5. Ikerketaren arabera egunkarietan agertutako albiste kopurua ez da oso handia eta espezializazio arloarekin gauza bera gertatzen da. Aztertutako egunkarietan ez dago elikagaien inguruko espezializazio handirik \u201cgaian adituak direnen portzentajea %6,7ra igo da (iazkoaz alderatuz) baina oraindik eskasa da, 388 kazetari 959 albiste editatu baitzituzten. Bakoitzak 2,5 testu urteko idatzi zituen, 1,86 2012an, eta 34 erredaktorek sei berri edo gehiago sortu zituzten\u201d, azaldu du ikerketa taldeko kidea den, UPV/EHUko Jose\u0301 Ignacio Armentia Vizuete katedradunak."}, {"text_idx": "#000008", "text": "Informazioa emateko generoaren barruan, albisteen bidez landu ziren gehien bat elikadura-gaiak (%77,7), berri laburrak edo erreportajeen aurretik. Testuek jatorria hurbila izan da, berriak geografia-esparru autonomikokoak izan dira eta albisteen %65an agertzen dira informazioa jasotako iturrien aipamena. Kazetariek, batez ere, iturri pertsonalengana jotzen dute berriak lantzeko orduan. Aditzekoa da, oso gutxik jotzen dutela ikerketa-zentroengana edota zientzialariengana. Horrez gain, elikaduran espezializatutako zientzia-aldizkariak eta argitalpenak potentzial handiko iturriak diren arren, euren erabilera baxua izan da. 2013an soilik 97 albisteetan erabili ziren argitalpenak iturri gisa. Honako adituengana asko ez bada jotzen ere, ikerketan azaltzen da, joera goranzkoa dela."}, {"text_idx": "#000009", "text": "2013an zehar, aurreko urtearekin alderatuta, elikagaien segurtasunari buruzko albisteen kopuru bikoitza argitaratu zen. Batez ere, nekazaritzako, abeltzaintzako eta arrantzako sektoreari lotutako edukiak nagusitu ziren. Eta elikagaien segurtasunaren arloko honako gaiak piztu zuten interes gehien: osasunak, nutrizioak eta alergiek. Izan ere, hauei buruzko albisteei eman zitzaien arreta handiagoa."}, {"text_idx": "#000013", "text": "Zientziaren ertzetik: \u201cMugikorretik sukaldeko plakara: eguneroko teknologia\u201d"}, {"text_idx": "#000015", "text": "Bertsozientzia: zientzia eta errimen topagunea"}, {"text_idx": "#000018", "text": "animaliak antropologia argitalpenak arkeologia artikuluen bilduma astrofisika astronomia bideoak biokimika biologia eboluzioa Ekaia aldizkaria ekologia ekonomia elikagaiak emakumeak filosofia fisika genetika geologia historia hizkuntzalaritza ikerketa informatika ingeniaritza ingurumena itsasoa kimika klima-aldaketa laburpena mapping_ignorance matematika medikuntza mikrobiologia neurologia neurozientzia osasuna paleontologia psikologia soziologia teknologia zientzia zientzialariak zientziaren_historia zoologia"}, {"text_idx": "#000020", "text": "Elikagaiak ondo eta azkar aztertzeko metodo berriak"}, {"text_idx": "#000025", "text": "Food systems on Mars are set to transform food on Earth"}]